Arturs Džons Prīsts

Arturs Džons Prīsts (; dzimis , miris ) bija angļu ugunsdzēsējs un kurinātājs, kurš kļuva slavens ar to, ka izdzīvoja vairākās kuģu katastrofās, tostarp tādu kuģu kā RMS Titanic, HMS Alcantara, HMHS Britannic un SS Donegal. Šo incidentu dēļ Prīsts ieguva iesauku "nenogremdējamais kurinātājs".

 Biogrāfija 
Arturs Džons Prīsts dzimis Sauthemptonā vienkārša strādnieka Harija Prīsta un viņa sievas Elizabetes Gārneres ģimenē. Bez viņa ģimenē bija vēl vienpadsmit bērni.

1915. gadā Prīts apprecējās ar Anniju Mārtinu, dzimušu Hemptoni no Bērkenhedas, un viņiem bija trīs dēli: Arturs Džons, Džordžs un Frederiks Harijs. Ģimene vairākus gadus dzīvoja Sauthemptonā, Braitonas ielā 17.

 Nenogremdējamais 
Prīsts ieguva slavu kā nenogremdējams jūrnieks, jo izdzīvoja piecās kuģu katastrofās, kas beidzās ar kuģu nogrimšanu vai nopietnām avārijām. Šie izglābšanās gadījumi ir vēl jo pārsteidzošāki, jo kuģa kurinātāji strādāja un dzīvoja uz zemākajiem kuģa klājiem. Attiecīgi viņiem bija minimālas iespējas izkļūt no kuģa katastrofas gadījumā.

Pirmais lielais kuģis, uz kura Prīsts tika nolīgts par kurinātāju 1907. gadā, bija laineris Asturia. Pirmajā reisā pāri Atlantijas okeānam kuģis gandrīz nogrima pēc sadursmes ar citu kuģi.

1911. gadā Prīsts devās strādāt uz transatlantiskā lainera Olympic, kas, ierodoties Ņujorkas ostā, sadūrās ar velkoni. Nopietnāks negadījums notika pēc atgriešanās Eiropā. Ceļā uz Vaitas salu Olympic, kas devās remontā uz Belfāstu, sadūrās ar bruņukreiseri Hawk. Neskatoties uz izsisto caurumu kuģa korpusā, laineris palika virs ūdens, bet pasažierus nācās nogādāt krastā, izmantojot citu kuģi.

Visbeidzot, 1912. gadā Prīsts kopā ar savas māsas Nellijas līgavaini Džozefu Dosonu ieguva darbu par kurinātājiem uz "Titānika", kas bija Olympic “dvīnis” un tikai gatavojās doties pirmajā ceļojumā. Kopā ar viņiem uz klāja atradās kuģa kapteinis Edvards Smits, viņa palīgi Viljams Mērdoks un Čārlzs Laigtolers un stjuarte Violeta Džesopa. Visi šie cilvēki atradās arī uz Olympic klāja, kad tas sadūrās ar Hawk. 1912. gada naktī no 14. uz 15. aprīli Titāniks sadūrās ar aisbergu un nogrima 600 kilometrus no Ņūfaundlendas. Brīnumainā kārtā Prīstam izdevās izbēgt no kuģa mašīntelpas. Glābšanas laivā viņš pavadīja vairākas stundas un guva nopietnus apsaldējumus (galu galā kurinātāji mašīntelpas karstumā strādāja šortos un vieglās vestēs). No viņa iepriekšminētajiem kolēģiem izglābās tikai Džesopa un Laigtolers.

Sākoties Pirmajam pasaules karam, Prīsts atradās uz tirdzniecības kuģa Alcantara, kas tika pārveidots militārām vajadzībām. 1916. gada februārī šis kuģis Ziemeļjūrā sastapa vācu raideri "Greifu". Īsā kaujā abi kuģi ieguva bojājumus un nogrima. Bojā gāja 68 jūrnieki no Alcantara kuģa apkalpes. Bet Prīsts atkal bija viens no laimīgajiem, kuram izdevās izbēgt no nāves.

Pēc tam Prīsta jaunā darba vieta bija hospitāļa kuģis Britannic, uz kura kopā ar viņu atradās Džesopa. Nākamajā reisā uz Vidusjūru, lai evakuētu ievainotos, kuģis netālu no Grieķijas krasta uzbrauca mīnai un sāka grimt. Turklāt Britannic nogrima trīs reizes ātrāk nekā "Titāniks", bet Prīsts atkal droši sasniedza krastu.

1917. gadā Prīsts atkal devās jūrā kā ugunsdzēsējs uz hospitāļa kuģa Donegal (pārbūvēts no transatlantiskā lainera). 1917. gada 17. aprīlī kuģi Lamanšā nogremdēja vācu zemūdene UC-21, taču Prīstam izdevās izglābties.

 Pēdējie dzīves gadi 
Pēc tam Prīsts pameta jūrnieka darbu un vairs nedevās jūrā — pēc viņa vārdiem, neviens no kuģu īpašniekiem un kapteiņiem viņu negribēja redzēt savu apkalpes locekļu vidū. Prīsts turpmākos gadus dzīvoja savā dzimtajā Sauthemptonā.

Prīsts nomira savās mājās no pneimonijas 1937. gadā 49 gadu vecumā. Viņš ir apbedīts Holibrukas kapsētā Sauthemptonā. Anglijā viņš kļuva par leģendu ar iesauku “Nenogremdējamais kurinātājs.”

 Atsauces 

 Ārējās saites 
  Titanic’s Unsinkable Survivors  The Old Salt Blog. The Arthur John Priest & Violet Jessop
 The man who survived 3 sinkings in the First World War and the Titanic  February 29, 2016
 The Old Reliable, RMS Olympic Nov, 15, 2017
 The wreck Site, RMS Alcantara (+1916) Allen Toney, 2006
 Titanics unsinkable stoker Peter Engberg-Klarström, Brian Ticehurst, Bill Wormstedt, "Mr. Arthur John Priest" 2017

Kategorija:Hempšīrā dzimušie
Kategorija:Anglijas jūrnieki